cyanic-selkie/wikianc huggingface dataset:
פרדיננד קונשצ'אק
מפות וכתבי יד
המפות שצייר של האזורים אותם חקר היו פופולריים בזמנם והועתקו ונעשה בהן שימוש פעמים רבות. דני דידרו וז'אן לה רון ד'אלמבר השתמשו בחלקם בכתיבת האנציקלופדיה הגדולה, שבו שמו מצוטט כ"P. Consaqua". אלכסנדר פון הומבולדט השתמש במפות בספרו Carte generale... de la Nouvelle Espagne (פריז, 1804). גם בספרו "מפת אמריקה" (Map of America), שיצא לאור בלונדון ב-1805 השתמש ארוסמית במפות של קונשצ'אק.
יומניו הודפסו בימי חייו על ידי מיגל ונגס (Miguel Venegas), ואחרי מותו תורגמו יומניו לשפות רבות. עותק של כתב היד שלו מ-1761 מצוי במוזיאון הבריטי. עותקים של כתב היד של Carta del P. Fernando Consag de la Compania de Jesus, Visistaro de las Misiones de Californias מצויים גם הם במוזיאון הבריטי, בספריית הקונגרס ובספריות נוספות בארצות הברית.
שמו של קונשצ'אק נקשר גם לשני דיווחים אנונימיים של באחה קליפורניה, הראשון: Descripción compendiosa de lo descubierto y conocido de la California והשני Adiciones, השלמות לדיווח הראשון. הומר אשמן (Homer Aschmann) ב-1966 ודמיר זוריץ' (Damir Zorić) בשנת 2000 העלו השערה שקונשצ'אק היה המחבר של הדיווח השני, בעוד שמיגל לאון-פורטייה (Miguel León-Portilla) העלה השערה ב-1988 שהוא כתב את הראשון.
הנצחות
אי סלעי קטן סמוך לסן פיליפה (San Felipe) בצפון מפרץ קליפורניה קרוי "רוקה קונסאג" (Roca Consag – בספרדית "סלע קונשצ'אק"). קונשצ'אק גילה מעיינות רבים ולכן יש חנויות ומוסדות אחרים בקליפורניה הנושאים את שמו כדוגמת חנות המשקאות האלכוהוליים "Licores Konsag", ו-"Konsaqua" (מים מטוהרים).
ברטה וגמן
ברטה וגמן (בגרמנית: Bertha Wegmann; 1847 – 1926) הייתה ציירת פורטרטים דנית ממוצא גרמני. היא הייתה האישה הראשונה שהחזיקה קתדרה באקדמיה הדנית המלכותית לאמנויות.
ביוגרפיה
בגיל חמש עברה משפחתה לקופנהגן, שם הפך אביה לסוחר. הוא היה חובב אמנות ובילה הרבה מזמנו הפנוי בציור. היא גילתה עניין ברישום כבר בגיל צעיר, אך לא קיבלה השכלה רשמית עד גיל תשע עשרה, אז החלה ללמוד שיעורים אצל פרדריק פרדיננד הלסטד, היינריך בונצן ופרדריק כריסטיאן לונד.
שנתיים לאחר מכן, בתמיכת הוריה, היא עברה להתגורר במינכן והתגוררה בה עד 1881. בתחילה למדה אצל הצייר ההיסטורי וילהלם פון לינדנשמיט הצעיר, לימים אצל צייר הז'אנר אדוארד קורצבאואר, אך היא לא הייתה מרוצה מלמידה באווירת סטודיו והחליטה ללמוד ישירות מהטבע.
היא התיידדה עם הציירת, ז'אנה באוק, שהייתה חברתה לחיים. היא יצאה איתה לנסיעות לאיטליה וצרפת. בשנת 1881 הן עברו לפריז שם וגמן הציגה במספר סלונים וקיבלה "אזכור מכובד".
בשנה שלאחר מכן היא חזרה לקופנהגן, שם כבר הייתה ידועה בעבודות שהציגה בארמון שרלוטנבורג מאז 1873. על ציור "דיוקן אחותה" הוענקה לה מדליית ת'ורוולדסן בשנת 1883.
ארבע שנים לאחר מכן, היא הפכה לאישה הראשונה שהחזיקה קתדרה באקדמיה המלכותית הדנית. מאותה שנה ועד שנת 1907, הייתה חברה בוועד המנהל של בית ספר לציור ואמנות לנשים. בין התלמידות שלה הייתה אמברוסיה טונסן.
בשנת 1892 היא הפכה לאחת הנשים הראשונות שקיבלו את מדליית Ingenio et Arti המלכותית.
היא נפטרה לפתע בזמן שעבדה בסטודיו שלה.
מרקוס יוניוס פארה
מרקוס יוניוס פארה (בלטינית: Marcus Iunius Pera; המאה ה-2 לפנה"ס) היה דיקטטור רומאי בתקופת המלחמה הפונית השנייה.
ביוגרפיה
הוא היה בנו של יוניוס ברוטוס פארה מצאצאיו של לוקיוס יוניוס ברוטוס. שימש כקונסול בשנת 230 לפנה"ס יחד עם מרקוס אמיליוס ברבולא, וכקנסור בשנת 225 לפנה"ס יחד עם גאיוס קלאודיוס קנטאו. לאחר קרב קאנאי בשנת 216 לפנה"ס מונה לדיקטטור יחד עם מרקוס פאביוס בוטאו, אולם בוטאו התפטר עוד באותו היום שמונה בטענה שלא ייתכן שיהיו שני דיקטטורים ברומא. הוא פעל בכל דרך אפשרית להגדלת הצבא הרומאי כולל גיוס פושעים ועבדים לשורותיו. אם כי סירב לפדות את השבויים שנפלו בידי חניבעל. חניבעל שלח את אחד מקציניו קרתאלו למשא ומתן, אולם פארה רק הורה לקרתאלו לעזוב את העיר. הוא ניהל גם את הקונסולאט של שנת 215 לפנה"ס מכאן ואילך לא ידוע עליו דבר.
קול ביער
קול ביער הוא ניגון שמיוחס לסבא משפולי.
אודות
הניגון הוא בן ארבעה בתים, והוא משל לגעגועי הקב"ה, האב, אל בניו, עם ישראל, שישובו אל ביתו (הכוונה בשיבה לביתו היא גם במובן הגאוגרפי, שיבה לארץ ישראל ולבית המקדש, וגם במובן הרוחני, חזרה בתשובה). הבנים משיבים לו שיש שומר שמונע מהם לשוב אליו. הבסיס הרעיוני של השיר לקוח מדברי המדרש לפיו הקב"ה קורא לעם ישראל לשוב אליו, ואילו ישראל משיבים לו "רבונו של עולם שלך היא".
לפי אליעזר שטינמן הסבא היה שר את הניגון בשעת תיקון חצות ביער עם חסידיו.
הניגון השתמר ונפוץ בחסידות חב"ד, והוא נחשב גם לניגון חב"ד. הוא מופיע בספר הניגונים - חב"ד ניגון מספר כ"ג (23).
מילות השיר
בעברית בפעם אחת:
חלק מהזמרים שרים רק את העברית והקטע הראשון ביידיש.
ביצועים
בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח. נדב בכר ואורן צור הוציאו עם ארז לב ארי את הניגון כסינגל. השיר נכלל בפלייליסט של גלגלצ. אברהם מרדכי שוורץ כלל את השיר באלבומו כרובים עליונים תחת השם 'א גשריי'. בוצע על ידי אלי מרקוס.
יוסף חיים ילוז
הרב יוסף חיים ילוז (20 במרץ 1880 – 29 ביולי 1961) היה שד"ר מטבריה, מרבני העיר ומחבר ספרים רבים.
ביוגרפיה
בסיום לימודיו נישא ליוכבד בת הרב אבנר ישראל הצרפתי מפאס, והחל להתפרנס מהוראת תלמידים והכנתם לבר מצווה. כן אסף ורכש ספרים רבים, הקים ספרייה פרטית, והגיה והוציא לאור את ספרי אביו.
בשנת 1899 (ה'תרנ"ט) התלווה לאביו בשליחות כוללות טבריה לערי מרוקו, שם התקרב לרבנים המקומיים, ומשם המשיכו למצרים. כשחזרו בשנת 1902 (ה'תרס"ב) לטבריה, המשיך לעמוד לצד אביו, וסייע לו בתפקידיו השונים ברבנות.
בחודש ספטמבר 1931 (תשרי ה'תרצ"ב) התאלמן מאשתו, וב-29 ביולי 1961 (כ"ז בתמוז ה'תשכ"ב) הלך לעולמו.
שני בניו הידועים היו הרב משה אהרון, והרב אברהם נסים.
מאהר
{{פירושונים|
ראו גם
}}
סוכנות המשטרה הלאומית (יפן)
סוכנות המשטרה הלאומית (ביפנית: 警察庁, תעתיק: קֶייסָצוּ-שוֹ, בראשי תיבות: NPA) היא סוכנות ממשלתית הפועלת תחת הוועדה הלאומית לביטחון הציבור, כחלק מזרועות ממשלת יפן, ומשמשת מרכז התיאום של משטרת יפן.
בניגוד למקבילתה האמריקאית, ה-FBI, אין לסוכנות המשטרה הלאומית שוטרים משלה, זאת מכיוון שתפקידה הוא לקבוע את התקנים ואת המדיניות של כוחות השיטור, אף על פי שבעיתות חירום או אסונות טבע רשאית הסוכנות לקבל את הפיקוד הישיר על כוחות המשטרה המקומיים.
שיחות לנוער
שיחות לנוער (באנגלית: Talks and Tales, ביידיש: שמועסן מיט קינדער און יוגנד) הוא ירחון לילדים ונוער, שהוציאה הוצאת הספרים קה"ת מטעם המרכז לענייני חינוך של חסידות חב"ד, בין השנים תש"ב, 1941 – תש"ן, 1990, בעריכת הרב ד"ר ניסן מינדל. הירחון יצא בשפות יידיש, אנגלית, עברית, ספרדית, איטלקית וצרפתית והכיל מדורים מגוונים בנושאי יהדות, היסטוריה וטבע.
היסטוריה
כתב העת החל לצאת בברוקלין בתחילת שנת ה'תש"ב (1941) בשפת היידיש במתכונת דו-שבועון, תחת השם "שמועסן מיט קינדער און יוגנד". בייסודו ובעריכתו של העורך החב"די ניסן מינדל, ובתמיכת האדמו"ר רבי יוסף יצחק שניאורסון. בהמשך יצא גם בשפה האנגלית והופץ ברחבי ארצות הברית וברחבי העולם באמצעות דואר, חלקו דרך שלוחי חב"ד במדינות שונות.
עיצוב עמוד השער נעשה בידי הצייר והאמן היהודי נטע קוזלובסקי, שחתימתו מתנוססת בשולי השער. ואילו עיצוב המדורים החל מגליון חודש טבת תש״ה, נעשה על ידי הצייר והמעצב מיכל שוורץ ועל פי הוראות מפורטות של האדמו"ר רבי מנחם מנדל שניאורסון, בהם הורה לו על פרטי הציורים, על לוגו מסוים שיהיה "בסגנון הדומה לדיק טרייסי" ועל מדור אחר שיהיה דומה לסגנונו של רוברט ריפלי. לפעמים הגיה הרב שניאורסון את התוכן במדורי העיתון.
בשפה העברית הגיליון החל לצאת באלול ה'תשט"ז (1956) כירחון, בעידוד רבי מנחם מנדל שניאורסון. התוכן תורגם לעברית על ידי אברהם מייזליש ונפתלי קראוס. מטה העיתון בישראל היה בתל אביב, משם הופץ ברחבי הארץ. את העיתון פרסם באיטליה בתרגום לאיטלקית הרב גרשון מנדל גרליק באמצעות צוות מתרגמים, וכן בצרפת יצא גם תרגום צרפתי שהוציא הרב רפאל וילישנסקי. כתב העת בעברית יצא לאור עד סוף שנת ה'תשמ"ג (1983), וביידיש עד ה'תש"ן (1990).
בשנות ה-70 החלו לצאת לאור סדרות ספרים המאגדות את כל הגליונות שיצאו, הסדרות הושלמו עם סגירת העיתון. בעברית יצאה סדרת ספרים עם כל גליונות "שיחות לנוער" ב-9 כרכים (בעריכת הרב טוביה בלוי). באנגלית וביידיש יצאו סדרות הכוללות את הגליונות ב-13 כרכים.
בתחילת שנות ה-2000 העיתון החל לצאת מחדש בפורמט צבעוני המבוסס על "שיחות לנוער" המקורי על ידי ליאור אליהו. כמו כן, אליהו החל להוציא את העלונים בסדרת כרכים מחודשים בתוספת צבע ותמונות מעודכנות, אך פרויקטים אלו נגדעו לאחר כ-4 שנים, בהם יצאו כ-2 כרכים, עם פטירת העורך.
ג'ינט היין
ג'ינט היין (בגרמנית: Jeanette Hain; נולדה ב-18 בפברואר 1969) היא שחקנית גרמנייה.
ביוגרפיה
היין נולדה במינכן, גרמניה ולמדה בבית ספר לקולנוע וטלוויזיה בעיר.
בשנת 1998 שיחקה לראשונה בתפקיד הראשי בסרט הטלוויזיה "Die Cellistin – Liebe und Verhängnis".
ב-2000 שיחקה בסרט "Abschied - Brechts letzter Sommer" שהוקרן בפסטיבל קאן.
בשנת 2004 שיחקה בסרט הטלוויזיה "Die Frau des Architekten" המבוסס על ספר של שטפן היים.
יובאן ריסטיץ'
פרופסור יוֹבָאן רִיסְטִיץ' (בסרבית קירילית: Јован Ристић, בסרבית באותיות לטיניות: Jovan Ristić; 16 בינואר 1831, קראגויבאץ, נסיכות סרביה – 4 בספטמבר 1899, בלגרד, ממלכת סרביה) היה פוליטיקאי, היסטוריון ודיפלומט סרבי אשר כיהן כשר החוץ וראש ממשלת נסיכות סרביה במספר כהונות, וכן כעוצר המלוכה תחת בית אוברנוביץ'.
ג'ינט היין
ביוגרפיה
בשנת 2006 הופיעה בסרט "TKKG und die rätselhafte Mind-Machine" על חבורת ילדים הפותרת תעלומה.
יובאן ריסטיץ'
ביוגרפיה
יובאן ריסטיץ' נולד בקרגוייבץ ורכש השכלה אקדמית בפילוסופיה באוניברסיטת היידלברג, בהמשך בסורבון והגן על עבודת דוקטורט בהיסטוריה בהנחיית לאופולד פון רנקה באוניברסיטת ברלין. הוא שב לסרביה ומונה לפרופסור באוניברסיטת בלגרד. ב-1861 החל את הקריירה הדיפלומטית שלו עת נשלח לשליחות דיפלומטית בקונסטנטינופול בירת האימפריה העות'מאנית. בהמשך ניהל את המשא ומתן עם העות'מאנים על נסיגת חיל המצב העות'מאני משטחי סרביה. כישוריו ויכולותיו הדיפלומטיות הובילו להערכה רבה כלפיו בחוגי השלטון הסרבי, והוא הפך לאיש אמונם של ראשי בית אוברנוביץ', וזאת אף על פי שחלק מתפישותיו הפוליטיות היו דומות לאלו של מגיני החוקה.
ג'ינט היין
ביוגרפיה
ב-2008 גילמה את חברתו של מיכאל ברג עורך הדין בסרט נער קריאה.
בשנת 2009 גילמה את הברונית לצן בסרט "ויקטוריה הצעירה", באותה שנה שיחקה גם בסרט "הרוזנת" אודות ארז'בט באטורי.
יובאן ריסטיץ'
ביוגרפיה
ב-1872 מונה לשר החוץ של נסיכות סרביה ולאחר מספר חדשים לראש ממשלת הנסיכות. בשלהי 1873 התפטר מתפקידו. באפריל 1876 מונה שוב לראש ממשלת הנסיכות. הוא הוביל את המהלכים הדיפלומטיים במהלך ולאחר המלחמה העות'מאנית-רוסית (1877–1878) ובסיכומי קונגרס ברלין זכתה סרביה להישגים טריטוריאליים מסוימים. במסגרת הקונגרס נדרשה סרביה על ידי אוטו פון ביסמרק לבטל את המגבלות ולהעניק שוויון זכויות ליהודי סרביה. ריסטיץ' הסכים לכאורה, וציין כי האישור מותנה באישור הפרלמנט הסרבי. בפועל, הנושא הועבר לדיון בפרלמנט שהתארך במכוון ללא הכרעת הנושא, עד שלבסוף ב-1888 אושרה חוקה ובה שוויון זכויות ליהודים.
ג'ינט היין
ביוגרפיה
ב-2010 שיחקה בסרט המדע הבדיוני "Transfer" ושיחקה בסרט הדרמה הביוגרפי "חשופות" מאת הבמאית הקנדית לריסה קונדראקי.
בשנת 2020 שיחקה בדמותה של בריג'יט בסדרת הטלוויזיה הצרפתית-קנדית "Mirage" שעלה לשידור בערוץ France 2 בצרפת ובערוץ Crave בקנדה.
יובאן ריסטיץ'
ביוגרפיה
לאחר תבוסת הסרבים במלחמת בולגריה–סרביה (1885) הלך והתערער מעמדו הציבורי של המלך מילאן הראשון, וב-6 במרץ 1889 הוא ויתר על המלוכה. בשל גילו הצעיר של יורש העצר אלכסנדר הראשון מונתה מועצת עוצרים בראשות אימו של אלכסנדר, נטליה אוברנוביץ', ראש הממשלה קוסטה פרוטיץ', שר החוץ יובאן ריסטיץ', והגנרל יובאן בלימרקוביץ'. באפריל 1893 עלה בידי אלכסנדר הראשון להדיח את מועצת העוצרים ולאחוז בשלטון. ריסטיץ' פרש מהחיים הפוליטיים.
ג'ינט היין
ביוגרפיה
בשנת 2021 כיכבה במיני-סדרה "לזייף את היטלר" בדמותה של אדה גרינג, בתו של פושע המלחמה הנאצי הרמן גרינג.
יובאן ריסטיץ'
ביוגרפיה
הוא הלך לעולמו בבלגרד ב-1899, והוא בן 68.
ג'ינט היין
חיים אישיים
היא אמא לבן ובת.
מצעד הגאווה באילת
מצעד הגאווה באילת (באנגלית: Eilat Pride; מוכר גם בשם אילת בגאווה) הוא מצעד גאווה שנתי שמתקיים בעיר אילת החל משנת 2001.
פשוק-מקור
עופות אלה הם אוכלי רכיכות ובעלי מקור ענקי המעוקל בחלק העליון כך שיוכל לחלץ את הרכיכות מהקונכיות שלהם. הם ניזונים בעיקר ממיני חלזונות שונים. הם בעלי נוצות כהות ורוב זמנם מצויים על הקרקע.
מינים:
דובי פרנסס
דב (דובי) פרנסס (נולד ב-20 בנובמבר 1978) הוא איש עסקים, מנחה טלוויזיה ומשקיע הון-סיכון אמריקאי-ישראלי. מייסד ומנכ"ל של קרן ההון-סיכון Group 11, המנהלת נכסים בהיקף של למעלה מ-1.6 מיליארד דולר.
ביוגרפיה
פרנסס נולד וגדל בחולון למשפחה בת שש נפשות. בצבא שירת בין היתר כמפקד פלוגה בבה"ד 1.
אחרי שהשלים תואר ראשון באוניברסיטת בן-גוריון, למד לתואר שני במנהל עסקים באוניברסיטת קליפורניה בלוס אנג'לס ונשאר להתגורר בארצות הברית. עם סיום התואר השני ב-2008 התחיל פרנסס לעבוד בדויטשה בנק בניו יורק בצוות מצומצם של מנהלי הון פרטי, שמבצע השקעות עבור בעלי הון. שם פגש את האוליגרך סרגיי גרישין. ב-2011 גרישין לקח את פרנסס אליו כיד ימינו ומנהל פעילות ב-SG, חברת ייעוץ פיננסי ללקוחות בעלי הון עם משרדים בארצות הברית, ברוסיה ובישראל. באותה שנה הקים פרנסס קרן הון סיכון שנקראה "SGVC".
בשנת 2014 נודע כמי שמכר את פוליסת ביטוח החיים היקרה בהיסטוריה לאדם בודד, בסך 201 מיליון דולר.
במאי 2015 פנה פרנסס לדרך עצמאית. הוא קנה מגרישין את הבעלות על קרן הון הסיכון והחליף את שם הקרן ל-"Group 11". הקרן מאגדת השקעות בתחום הטכנולוגיה הפיננסית ומנהלת נכסים בשווי 1.6 מיליארד דולר.
החל מ-2018, הוא חבר בצוות המשקיעים בתוכנית "הכרישים", המשודרת בשידורי קשת.
סוכני העל (סדרת טלוויזיה, 2020)
סוכני העל (באנגלית: Danger Force) היא סדרת טלוויזיה קומית-אמריקאית שפותחה על ידי כריסטופר ג'יי נובאק שהוצגה לראשונה בניקלודיאון ב-28 במרץ 2020. הסדרה היא ספין-אוף של "הסוכן הנרי" וכוללת את הכוכבים החוזרים קופר בארנס ומייקל ד' כהן. לצדם מככבים הוואן פלורס, טרנס ליטל גארדן היי, דנה הית', ולוקה לוהן.
עלילה
ריי ושוואז פותחים בית ספר לגיבורי על בו לומדים ארבעה תלמידים עם כוחות על. בקירוב לזה שזה ספין אוף של הסדרה:"הסוכן הנרי", בכמה מהפרקים ג'ייס נורמן (הנרי) בא לתפקידי קמע בסדרה. הפושעים בסדרה דומים מאוד לפושעים מ:"הסוכן הנרי",ואפילו כמה אותם הפושעים מהסדרה הקודמת.
הפקה
ב-19 בפברואר 2020, הוכרז כי ספין-אוף של הסוכן הנרי, סוכני-העל יוקרן בבכורה ב-28 במרץ 2020. סדרת הספין-אוף רואה את חזרתם של קופר בארנס בתור ריי / קפטן-מן ומייקל ד' כהן בתור שוואז. הסדרה קיבלה סדר ראשוני של 13 פרקים. בנוסף, הוואן פלורס בתפקידה של צ'אפה, טרנס ליטל גרדן היי בתפקיד של מיילס, דנה הית' בתפקידה של מיקה, ולוקה לוהן בתפקיד בוס מככבים גם הם בסדרה. מבוססת על דמויות שנוצרו על ידי דן שניידר ודנה אולסן, הסדרה פותחה על ידי כריסטופר ג'יי נובק המשמש גם כמפיק בפועל. קופר בארנס וג'ייס נורמן משמשים כמפיקים של הסדרה. עומר קמאצ'ו משמש כמפיק בפועל. פרק בהסגר, שצולם והופק באופן וירטואלי, שודר ב-9 במאי 2020. ב-4 באוגוסט 2020, הוכרז כי סדרה בת חמישה פרקים קצרים שהופקו מרחוק, ושודרו ב-8 באוגוסט 2020. ב-18 במרץ 2021, הסדרה חודשה לעונה שנייה של 26 פרקים, שהוצגה לראשונה ב-23 באוקטובר 2021. ב-25 באוגוסט 2022, הסדרה חודשה לעונה שלישית של 13 פרקים, שהוצגה לראשונה ב-20 באפריל 2023.
גביע דייוויס 1992
גביע דייוויס 1992 הייתה התחרות ה-81 במניין מאז ייסוד התחרות.
לתחרות נרשמו 92 נבחרות. התחרות נערכה בחסות חברת אלקטרוניקה יפנית NEC.
מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-2 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.
העברות לקראת שנת 1993
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
ישראל בגביע דייוויס
בשנת 1992 נבחרת ישראל שובצה בבית אירופה ושיחרה במשחקה הראשון נגד נבחרת הונגריה.
בעקבות ניצחון זה, נבחרת ישראל נפגשה עם נבחרת ספרד על הזכות לעלול לבית העליון.
בעקבות הפסד זה, נבחרת ישראל נותרה בבית אירופה ולא עלתה לבית העליון
אמפארו מוניוס
אמפארו מוניוס (בספרדית: Amparo Muñoz; 21 ביוני 1954 – 27 בפברואר 2011) הייתה שחקנית ספרדייה.
ביוגרפיה
מוניוס נולדה בעיר ולס-מאלגה שבאנדלוסיה לאם עקרת בית ואב נפח.
לאחר סיום התיכון היא הועסקה בעבודה אדמיניסטרטיבית במשרדים של עיתון מקומי בעירה. במהלך עבודתה המנהל שלה דרבן אותה ללכת ולהשתתף בתחרות היופי "מיס קוסטה דל סול" (El Certamen de Belleza de Costa del Sol), מה שהוביל אותה להשתתף בתחרות מיס ספרד 1973, שם הגיעה למקום הראשון.
היא הייתה הנציגה הספרדית בתחרות מיס תבל 1974, בה ניצחה. שישה חודשים לאחר זכייתה היא החליטה לפרוש מתפקידה ולא לסיים את שנת כהונתה, אך עם זאת ארגון מיס תבל החליט שהיא תמשיך להחזיק בתוארה וסגניתה מיס ויילס לא קיבלה את התואר במקומה.
לאחר מכן היא החלה להשתלב בתעשיית הקולנוע וב-1973 שיחקה לראשונה בסרט.
ב-1975 שיחקה בתפקיד בראשי בסרט "Clara es el precio", שם גילמה את קלרה, אשתו של אדריכל המנהלת חיים כפולים, ועל מנת להרוויח כסף משל עצמה עובדת כשחקנית פורנו ללא ידיעת בעלה.
ב-1976 שיחקה בסרט "La otra alcoba", שם גילמה אישה של איש עסקים עשיר ועקר המתחילה לנהל רומן מחוץ לנישואים על מנת לממש את רצונה לילד ביולוגי.
ב-1979 שיחקה בסרט "Mamá cumple cien años", שהיה מועמד לפרס האוסקר לסרט הזר הטוב ביותר שם גילמה את מאהבת בעלה של הדמות הראשית, ג'רלדין צ'פלין.
ב-1986 שיחקה בסרט "Lulu by Night", המבוסס על המחזה "לולו" של פרנק ודקינד.
ב-1996 הופיעה בסרט האימה "Licántropo".
ב-1997 שיחקה תפקיד משני בסרט "Elles", לצד כרמן מאורה.
ב-1976 הכירה את הזמר פצ'י אנדיון, לו נישאה. ב-1978 השניים התגרשו. לאחר מכן ניהלה מספר מערכות יחסים נוספות.
אמנואלה פיליברטו, נסיך ונציה
ביוגרפיה
אמנואלה פיליברטו נולד ב-22 ביוני 1972 בז'נבה, לויטוריו אמנואלה, נסיך נאפולי ולמרינה, נסיכת נאפולי, בתם של רנאטו ריקולפי דוריה ואיריס עמליה בננוטי.
ב-10 בנובמבר 2002 ליווה אמנואלה פיליברטו את אביו ואמו לאיטליה, בעקבות ביטול ההוראה בחוקה האיטלקית שאסרה על צאצאי מלכי איטליה מבית סבויה להציב את רגליהם בארץ. בטיול בן שלושת הימים הוא לווה את הוריו בביקור בוותיקן, ואף נפגשו 20 דקות עם האפיפיור יוחנן פאולוס השני. אמנואלה פיליברטו הופיע גם בפרסומת טלוויזיה עבור מותג של זיתים, שבו הוא אמר שהם יגרמו לך להרגיש כמו מלך.
ב-10 ביולי 2003 התארס אמנואלה פיליברטו עם קלוטילד קורו, שחקנית צרפתייה, וב-25 בספטמבר אותה שנה התחתנו השניים ברומא. לזוג יש שתי בנות, הנסיכה ויטוריה והנסיכה לואיזה והם לוקחים חלק באירועים של משפחות המלוכה האירופאיות השונות.
ביוני 2006 הכריז הנסיך אמדאו, דוכס אאוסטה על עצמו כ"דוכס סבויה", ובעקבות כך תבעו אותו אמנואלה פיליברטו ואביו לבית משפט איטלקי, והלה פסק על דוכס אאוסטה לשלם להם 50,000 אירו פיצויים, ולהפסיק להשתמש בתואר. דוכס אאוסטה ערער על פסק הדין, והמחלוקת לא נפתרה עד מותו. כיום טוען לתואר בנו של הנסיך אמדאו, הנסיך איימונה, דוכס אאוסטה.
יחסי הולנד–רומניה
יחסי הולנד–רומניה הם היחסים הרשמיים בין ממלכת הולנד לרומניה. שגרירות הולנד ברומניה מוסמכת במקביל למולדובה.
שתי המדינות חברות מלאות באיחוד האירופי ובנאט"ו. שגרירות רומניה בהאג היא גם הנציגה הקבועה של רומניה בארגון למניעת הפצת נשק כימי וכן ברשות הרומנית המספקת קשר ישיר עם כל מוסדות וארגונים בינלאומיים אחרים שבסיסם בהולנד.
היסטוריה
הנציגות הדיפלומטית ההולנדית הראשונה ברומניה הוקמה ב-21 בדצמבר 1841 עם קונסוליה בגאלאץ. ב-25 באוגוסט 1856 הוקמה משלחת בבוקרשט כקונסוליה כללית עם סמכויות ותפקידים רחבים יותר ובשנת 1857 נוסדו ארבע קונסוליות של כבוד: בבוטושאן, פוקשאן, רומאן וג'יורג'יו. בינואר 1880 הכירה הולנד בעצמאותה של רומניה והקונסוליה בבוקרשט הועלתה לרמת סוכנות דיפלומטית. הקונסול ז'אן א. קון הציג את כתב האמנה שלו כממונה על היחסים. ב-13 בפברואר 1880, רומניה והולנד פתחו רשמית ביחסים הדיפלומטיים ברמת הצירות.
בין השנים 1880–1898 רומניה הייתה מיוצגת בהולנד באמצעות נציגותה בבריסל. בשנת 1898 הוקמה צירות רומניה בהאג בראשות יון נ' פאפיניו. בשנת 1900 הוכפפו לצירות רומניה בהאג הקונסוליה הכללית של רוטרדם והקונסוליות באמסטרדם, דורדרכט וסכוונינגן.
ב-25 באוגוסט 1966 היחסים בין רומניה להולנד שודרגו לרמה של השגרירות.
רוטרדם וקונסטנצה ערים תאומות מאז 1968, וסיביו ודוונטר ערים תאומות מאז 2007.
יחסים כלכליים ומסחריים
בשנת 2013 נרשמו ערכי שיא במונחי ערך היקף הסחר, היצוא הרומני וההשקעות ההולנדיות ברומניה. היקף הסחר הסתכם בסך כולל של 3,573.93 מיליון אירו (יצוא: 1,538.06, יבוא: 2,035.87), עלייה של 11.77% לעומת 2012. הולנד שמרה וחיזקה את מעמדה בקרב עשר שותפות הסחר המובילות ברומניה.
הולנד מחזיקה במקום הראשון בדירוג לפי ארץ מגורים של משקיעים בחברות עם הון זר. יותר מששת אלפים חברות עם הון הולנדי נרשמו. תחומים עסקיים עיקריים עם פוטנציאל גבוה לשיתוף פעולה דו-צדדי הם אנרגיה וסביבה, פיתוח תשתיות, אדריכלות, קבלנות משנה תעשייתיות, חקלאות, תיירות, טכנולוגיית מידע וטלקומוניקציה. בין המשקיעים ההולנדים העיקריים ברומניה ניתן למנות את יוניליוור, קבוצת ING, פיליפס, Damen Group, Friesland Campina, Heineken, Nutricia, KPMG, Nuon, Wavin, פוקר ודאף.
משנת 2014 עד 2015, מספר מהגרי העבודה מרומניה בהולנד גדל מ-6,000 ל-13,000. החל משנת 2014, אזרחי רומניה יכולים לעבוד בהולנד ללא מגבלות היתר עבודה.
הסכמים בין המדינות:
חובה מנוקדת
חובה מנוקדת (שם מדעי: Lissotis) הוא סוג של עופות קרקע אפריקניות ממשפחת החובתיים. בעבר הם היו שייכות לסוג חובה לבנת-עורף.
בסוג 2 מינים:
ברוני ג'יימס
לברון ריימון "ברוני" ג'יימס הבן (באנגלית: LeBron Raymone "Bronny" James Junior; נולד ב-6 באוקטובר 2004) הוא כדורסלן אמריקאי המשחק כדורסל מכללות במדי אוניברסיטת דרום קליפורניה טרויאנס מאזור ה-Pac-12 של ה-NCAA. ברוני הוא בנו הבכור של שחקן ה-NBA לברון ג'יימס.
ראשית חייו וקריירה
ג'יימס נולד ב-6 באוקטובר 2004 ללברון ג'יימס בן ה-19, שזכה בסיום עונת ה-NBA בפרס רוקי השנה, וחברתו סוואנה ברינסון בת ה-18. שני הוריו לא היו נשואים בעת הולדתו, אך הם התחתנו בשנת 2013. כילד שיחק ברוני בכמה ענפי ספורט, כולל כדורסל וכדורגל, אך אביו לא הרשה לו לשחק פוטבול או הוקי קרח בגלל דאגות לבטיחותו. כבר כשהיה בן 10 משכו מהלכיו ממשחקי כדורסל לנוער תשומת לב בכל רחבי ארצות הברית. בילדותו שיחק ג'יימס בקבוצת מיאמי סיטי בולרס יחד עם ג'ט הווארד. בחטיבת הביניים הוא שיחק במדי נורת' קואסט בלו צ'יפס. ג'יימס שיחק גם בבית הספר אולד טרייל בעיר באת', מחוז סאמיט, אוהיו, שם למד בחטיבת הביניים, והוביל את קבוצתו לזכייה בטורניר הליגה. ב-6 באוגוסט 2018 הוא נרשם לבית הספר Crossroads, בית ספר פרטי K-12 בסנטה מוניקה, קליפורניה. חוקי המדינה מנעו ממנו להצטרף מיד לקבוצת הוורסיטי של בית הספר כי היה בכיתה ח'. ב-3 בדצמבר 2018, במשחקו הראשון בבית הספר, קלע ג'יימס 27 נקודות בניצחון 61–48 על חטיבת הביניים קלבר סיטי. באפריל 2019 הוא ערך את הופעת הבכורה שלו בליגת הכדורסל הנוער של נייקי, במדי קבוצת Strive for Greatness.
עונת
ב-29 במאי 2019 עבר ג'יימס עבר לבית הספר סיירה קניון בצ'טסוורת', לוס אנג'לס, לשנת הלימודים הראשונה שלו בתיכון. הוא הצטרף לבית הספר עם אחיו ברייס, שלמד בחטיבת הביניים, ועם זאיר וייד, בנו של דוויין וייד, חברו של אביו לקבוצה במיאמי היט. קבוצת סיירה קניון בעונת 2019/20 הובלה על ידי ה זאייר ויליאמס, שעבר לשם לשנים האחרונות שלהם בתיכון. לקראת תחילת העונה הודיעה ESPN שתשדר 15 ממשחקי הקבוצה, אך למרות תשומת הלב התקשורתית הרבה אביו של ג'יימס אסר עליו להתראיין.
ב-21 בנובמבר 2019 ערך ג'יימס את הופעת הבכורה שלו בתיכון כשקלע 10 נקודות מהספסל בניצחון 91–44 על מונטגומרי. ב-14 בדצמבר הוא קלע 15 נקודות ונבחר ל-MVP בניצחון 59–56 על בית ספרו של אביו, סנט וינסנט–סנט מרי. ב-15 בינואר 2020 קלע ג'יימס שיא עונתי של 17 נקודות בניצחון 117–62 על ויופוינט. חמישה ימים לאחר מכן, במהלך משחק Hoophall Classic נגד התיכון הקתולי פאולוס השישי, הושלכה קליפת תפוז על ידי אוהד צעיר לעבר ג'יימס, מה שגרם להפסקה קצרה של המשחק, וסרטון של התקרית הפך ויראלי. סיירה קניון הגיעה למשחק גמר אליפות המדינה בחטיבה הפתוחה, שבוטל עקב מגפת הקורונה בארצות הברית. כפרשמן העמיד ג'יימס ממוצעים של 4.1 נקודות ב-15 דקות למשחק, והיה היחיד בקבוצה, שסיימה במאזן 30–4, שהופיע בכל 34 משחקי העונה.
בפברואר 2021 קרע ג'יימס את המניסקוס באימון ועבר ניתוח. בעקבות מגפת הקורונה הוא לא שיחק אף משחק רשמי עבור סיירה קניון בעונת 2020/21, שהייתה אמורה להתחיל מאוחר יותר באותה שנה. לאחר שהחמיץ את רוב העונה חזר ג'יימס לשחק נגד תיכון סנטניאל בגמר האזור המזרחי של ליגת התיכונים של קליפורניה ב-11 ביוני. הוא קלע שבע נקודות בהפסד 72–80. סיירה קניון סיימה את העונה עם מאזן 16–2.
בעונתו השלישית של ג'יימס הובלה קבוצת סיירה קניון על ידי הסיניורים אמארי ביילי וקיג'אני רייט. ב-4 בדצמבר 2021 היה ג'יימס הקלע המוביל עם 19 נקודות בניצחון 71–53 על סנט וינסנט-סנט מרי בסטייפלס סנטר. קבוצתו הודחה על ידי הרווארד-וסטלייק בחצי גמר המחלקה הדרומית של ה-CIF, בו קלע ארבע נקודות.
סיירה קניון הגיעה לגמר האזורי של החטיבה הפתוחה, כשהפסידה לתיכון סנטניאל 83–59. במשחק זה ג'יימס לא קלע לאחר ששיחק עם כאב בירך. הקבוצה סיימה את העונה עם מאזן 26–5, וג'יימס העמיד ממוצעים של 8.8 נקודות, 3.3 ריבאונדים, 2.8 אסיסטים ו-1.9 חטיפות למשחק ב-29 הופעות.
עונת סיניור
לאחר שהחמיץ את שני המשחקים הראשונים בעונה הסדירה בשל מחלה ג'יימס ערך את הופעת הבכורה שלו כסיניור ב-26 בנובמבר, ורשם 13 נקודות, ארבעה אסיסטים ושלושה ריבאונדים בהפסד 60–63 בהארכה לראנצ'ו כריסטיאן. בינואר 2023 נפצע ג'יימס בברכו והחמיץ ארבעה משחקים. כסיניור העמיד ג'יימס ממוצעים של 14.2 נקודות, 5.5 ריבאונדים, 2.4 אסיסטים ו-1.8 חטיפות למשחק, והוביל את קבוצתו למאזן 23–11. הוא נבחר למשחק מקדונלד'ס אול-אמריקן ולנבחרת ארצות הברית בנייקי הופ סאמיט. במשחק מקדונלד'ס אול-אמריקן קלע ג'יימס 15 נקודות (חמש שלשות) בהפסד 109–106, וסיים שני בתחרות ההטבעות של האירוע.
בנייק הופ סאמיט הוא קלע 11 נקודות בניצחון קבוצתו 90–84.
גיוס למכללות
לדברי אביו, כבר ב-2015 קיבל ג'יימס הצעות למלגות ומכתבי עניין מתוכניות כדורסל מכללות, אך לברון סירב ואמר "זו צריכה להיות עבירה. אתה לא אמור לגייס ילדים בני 10." בשנת 2016 דווח ב-ESPN שג'יימס החזיק בהצעות מאוניברסיטת דיוק ואוניברסיטת קנטקי. כשעבר לתיכון הוא נחשב למועמד טוב לאוניברסיטת בחטיבה I של ה-NCAA. הוא הופיע לראשונה בדירוג הגיוס לפני עונת הסופומור שלו, ו-247Sports ו-ESPN דירגו אותו כמגויס ארבעה כוכבים (מתוך חמישה) וב-30 המובילים במחזור 2023. בתחילת עונת הג'וניור שלו הוא ירד למקומות 52 ו-49 בדירוגים של 247Sports ו-ESPN, בהתאמה, וירד 31 מקומות למקום ה-60 בדירוג  ביוני 2022. בעונת הסיניור שלו הוא עלה בדירוג בכל האתרים הללו. ב-17 בינואר 2023 דיווח הלוס אנג'לס טיימס כי ג'יימס מתלבט בין הצעות מאוניברסיטת המדינה של אוהיו, אוניברסיטת אורגון או אוניברסיטת דרום קליפורניה. ב-6 במאי הכריז ג'יימס הכריז על מחויבותו ל-USC.
פרופיל שחקן
גובהו של ג'יימס הוא 1.91 מטרים, והוא יכול לשחק בעמדות הרכז והקלע. פרשנים תיארו את יכולות הקליעה וההגנה כחוזקות העיקריות שלו, אף על פי שהוא חסר את הגודל של רוב שחקני ה-NBA עם סט הכישורים שלו. ג'יימס קולע טוב במיוחד במצבי "תפוס וקלע" (Catch-and-shoot) ומסוגל לקלוע גם בתנועה. הוא יכול לשמור בעיקר על רכזים, והעוצמה ההגנתית שלו זכתה לשבחים. בשנת 2023 ציין אנליסט דראפט ה-NBA של ESPN, ג'ונתן גבעוני, שג'יימס התפתח לאחד מהמגנים המובילים במחזור שלו. לג'יימס יש חוכמת משחק גבוהה והוא תואר כמוסר טוב. למרות יכולות השליטה בכדור שלו, הוא מתקשה לייצר מרחק ממגנים. יכולות הכניסה לסל והסיומת שלו תויגו כחולשותיו. סגנון המשחק של ג'יימס הושווה לאלו של דיאנתוני מלטון ולונזו בול.
חיים אישיים
בשנת 2020 חתם ג'יימס עם ארגון הספורט האלקטרוני FaZe Clan, והיה צפוי לבצע סטרימינג בשידור חי של משחקי פורטנייט ו-Call of Duty: Warzone תחת הכינוי "FaZe Bronny". ביוני 2021 הופיע ג'יימס לראשונה על השער של ספורטס אילוסטרייטד לצד חברי FaZe Clan.
לג'יימס קהל מדיה חברתית גדול. במאי 2019 הוא פתח חשבון אינסטגרם והגיע למיליון עוקבים כבר ביומו הראשון ברשת החברתית. עד סוף התיכון היו לג'יימס למעלה משבעה מיליון עוקבים באינסטגרם.
לפי מספר פרשנים, ג'יימס הוא אחד השחקנים עם הפוטנציאל לרווח הכי גדול משמו, תדמיתו ודמותו בקרב ספורטאי מכללות. בפברואר 2022 הוא הגיש בקשה לסימנים מסחריים על וריאציות של שמו: ברוני, בי. ג'יי ג'וניור וברונלד. בתיכון חתם ג'יימס על עסקאות NIL עם נייקי ו-חברת Beats של ד"ר דרה.
ג'יימס לבש את החולצה מספר 0 מפני שחקן ה-NBA האהוב עליו, ראסל וסטברוק,  הוא גם לבש את מספרים 23 ו-6 לכבוד אביו.
בריאות
ב-24 ביולי 2023 בערך בשעה 9:26 בבוקר (07:00–UTC), התמוטט ג'יימס במהלך אימון במרכז גאלן שבאוניברסיטת דרום קליפורניה. מאוחר יותר התברר כי לקה בדום לב.
דאיכונדי
אוכלוסייה
בשנת 2004, עקב הפער התרבותי והקיומי בין אוכלוסיית הפשטונים בדרום אורוזגאן לאוכלוסיית בני ההזארה (עם נוודים ממוצא פרסי) בצפון, מחוז אורוזגאן חולק ונוצר מתוכו מחוז דאיכונדי לפי החלטת הממשלה האפגנית בקאבול. כ-13.9 אחוזים מאוכלוסיית דאיכונדי היגרו אל המחוז לאורך חצי שנה בשנת 2014, רובם ברחו למחוז ממחוזות סובבים.
ביטחון
דאיכונדי נחשב לאחד המחוזות היציבים ביותר במחינה שלטונית באפגניסטן, בשל הלכידות החברתית בין תושביה שבצורה כמעט הומוגנית כולם בני הזארה. עם זאת, התקפות של הטליבאן דווחו לאורך שנת 2018. כמעט כל נפות המחוז מסווגות תחת שליטה ממשלתית בעוד נפה דרומית נמצאת תחת שלטון הטליבאן ונפה אחת מסוכסכת. דווח על 21 תקריות הקשורות למורדים בתקופת ינואר 2018 – פברואר 2019 (ממוצע של 0.4 תקריות בשבוע). במהלך שנת 2018 הטליבאן פתח במתקפות רבות יותר מבשנים קודמות נגד מחסומי ביטחון בכמה נפות בתוך מחוז דאיכונדי.
דוגמאות נוספות לתקריות כוללות פיצוצים של מטעני חבלה עם נפגעים אזרחיים ופעולות פינוי של כוחות הביטחון האפגניים. תועדו 41 נפגעים אזרחיים (19 הרוגים ו-22 פצועים) בשנת 2018, המייצגים 8 קורבנות אזרחיים לכל 100,000 תושבים. זוהי ירידה של 5% בהשוואה לשנת 2017. הגורמים העיקריים לנפגעים אזרחיים היו פעולות ותקריות צבאיות בשטחים ציבוריים, ואחריהם חטיפות של אזרחים ושל תיירים. בתקופה שבין 1 בינואר 2018 – 28 בפברואר 2019, 558 אנשים נעקרו ממחוז דאיכונדי. באותה תקופה 756 אנשים נעקרו למחוז דאיכונדי, בעיקר מע'זני.
פרקן
{{פירושונים|פִּרְקָן:
ייפקה סטורם
ייפקה סטורם (בהולנדית: Yfke Sturm; נולדה ב-19 בנובמבר 1981) היא דוגמנית הולנדית.
ביוגרפיה
סטורם נולדה באלמיירה. היא התגלתה ב-1997, בגיל 15, וזכתה בתחרות מראה השנה של עלית הולנד ובתחרות הבינלאומית שנערכה בצרפת. לאחר זכייתה חתמה על חוזה עם ראלף לורן וקלווין קליין. ב-2002 עברה להתגורר בניו יורק. עבדה עם מספר גדול של צלמי אופנה ובמגוון רחב של מגזינים, ובין היתר בחמש גרסאות של "ווג" ברחבי העולם ובשש גרסאות של מארי קלייר.
סטורם הופיעה בקמפיין של קרולינה הררה ו-H&M וצעדה במסלולי תצוגות אופנה של ויקטוריה סיקרט ושאנל.
ב-2006 החלה להנחות את התוכנית "הטופ מודל הבאה של הולנד", ואחרי עונה בודדת הוחלפה על ידי דפנה דקרס.
ב-2009 פרסמה את ספרה "סודות הדוגמנות של ייפקה". משמשת כשגרירה של קרן הצלב האדום ההולנדי.
TVNZ
TVNZ (במאורית: Te Reo Tātaki o Aotearoa, ראשי התיבות של Television New Zealand, מילולית: טלוויזיה של ניו זילנד) היא רשת טלוויזיה ממלכתית, המשודרת ברחבי ניו זילנד וחלקים מאזור האוקיינוס השקט. אף שהרשת מזדהה כגוף שידורי ציבורי בחלקו, היא ממומנת באופן מסחרי לחלוטין.
TVNZ הייתה ללא תחרות עד נובמבר 1989, כאשר הושק הערוץ הפרטי TV3 (כיום שלוש). מאז 1989 הרשת ניהלה תחרות על הרייטינג עם המתחרה האמיתית היחידה MediaWorks New Zealand, המפעילה כיום את הערוצים Three, Bravo, The Edge TV ו-The Breeze TV. עם זאת, TVNZ עדיין שומרת על מספר יתרונות שידור בשל מערכת היחסים ארוכת השנים שלה עם חברת האחות הממשלתית Kordia. TVNZ מפעילה את שירותיה מאולפניה באוקלנד באמצעות רשת סיבים וגלי מיקרו של Kordia עבור ערוצים TVNZ 1, TVNZ 2 וערוץ TVNZ Duke, יחד עם ניו מדיה היא מפעילה שירותי וידאו באמצעות שירות Brightcove.
היסטוריה
TVNZ הוקמה בפברואר 1980, באמצעות מיזוג של Television One ו-South Pacific Television (ששמה שונה ל- TV2). עד ינואר 1989 היא עבדה יחד עם רדיו ניו זילנד כחלק מתאגיד השידור של ניו זילנד (Broadcasting Corporation of New Zealand, BCNZ).
מועצת TVNZ היא הוועד המנהל של הרשת. הרכב המועצה ממונה על ידי שר השידור, התקשורת והמדיה הדיגיטלית של ניו זילנד.
The Windmills of Your Mind
The Windmills of Your Mind (בעברית: טחנות הרוח של מחשבתך) נכתב והולחן ב-1968 כשיר נושא עבור הסרט "פרשת תומאס קראון" (נקרא בעברית השוד המושלם) שיצא לאקרנים באותה שנה (בכיכובם של סטיב מקווין ופיי דאנאוויי). השיר זכה ב-1969 בפרס האוסקר לשיר המקורי הטוב ביותר.
יציאת השיר והסרט
ב-1968 עבד הבמאי נורמן ג'ואיסון על הפקת הסרט פרשת תומאס קראון (שנקראה בארץ "השוד המושלם"). במהלך הכנת הסרט נפגשו המשוררים האמריקאים אלן ומרילין ברגמן עם המלחין הצרפתי מישל לגראן שהיה אחראי על המוזיקה של הסרט. לגראן השמיע לזוג מספר לחנים ובסופו של דבר נבחר הלחן The Windmills of Your Mind והזוג כתבו את המילים.
לביצוע השיר נבחר תחילה אנדי ויליאמס שדחה את ההצעה שהועברה לזמר נואל הריסון (בנו של רקס הריסון). הריסון שר בטון מלנכולי שתאם את מילות השיר.
הרימייק של הסרט
ב-1999 הוציא הבמאי ג'ון מקטירנן גרסת רימייק לסרט בשם השוד המושלם. בסרט זה כיכבו פירס ברוסנן ורנה רוסו ואת שיר הנושא The Windmills of Your Mind שר בגרסה זו הזמר סטינג.
מילות השיר
… Round, like a circle in a spiral Like a wheel within a wheel Never ending or beginning On an ever-spinning reel Like a snowball down a mountain Or a carnival balloon Like a carousel that's burning Running rings around the moon
… Like a clock whose hands are sweeping Past the minutes of its face And the world is like an apple Whirling silently in space Like the circles that you find In the windmills of your mind.
… Like a tunnel that you follow To a tunnel of it's own Down a hollow to a cavern Where the sun has never shone Like a door that keeps revolving In a half-forgotten dream Or the ripples from a pebble Someone tosses in a stream
… Keys that jingle in your pocket Words that jangle in your head Why did summer go so quickly Was it something that you said Lovers walk along the shore Andeave their footprints in the sand Is the sound of distant drumming Just the fingers of your hand
… Pictures hanging in a hallway And a fragment of this song Half-remembered names and faces But to whom do they belong When you knew that it was over Were you suddenly aware That the autumn leaves were turning To the color of her hair
… Like a circle in a spiral Like a wheel within a wheel Never ending or beginning On an ever-spinning reel As the images unwind Like the circles that you find In the windmills of your mind.
… Pictures hanging in a hallway And the fragment of this song Half-remembered names and faces But to whom do they belong When you knew that it was over Were you suddenly aware That the autumn leaves were turning To the color of her hair
וונדסוורת'
וונדסוורת' (באנגלית: Wandsworth) הוא פרוור של לונדון שבממלכה המאוחדת, הממוקם ברובע ונדסוורת', לאורך הגדה הדרומית של נהר התמזה. הפרוור ממוקם כ-7.4 קילומטרים, דרומית-מערבית למרכז העיר לונדון.
המשורר הצרפתי הנודע וולטר חי בוונדסוורת' במהלך המאה ה-18.
הפרבר משתרע על פני כ-6.8 קמ"ר.
בתחום הפרבר נמצא בין היתר בית הכלא הגדול ביותר בבריטניה "HMP Wandsworth" שמכיל מעל ל-1,800 אסירים.
קומארי
קומארי או קומארי דווי היא אלה חיה במסורת הנפאלית. פירושה המילולי של המילה בסנסקריט הוא בתולה או צעירה. יש קומארי נוספות בתת-היבשת ההודית, למשל בקומורין שבדרום, אולם מעמדן לא גבוה כשל האלה החיה הנפאלית. מאחר שקומארי היה גם שמה של ההאלה דורגה בילדותה, מאמינים הנפאלים כי בקומארי מתגלמת גם רוחה של האלה טלג'ו שהיא דורגה, אשתו של שיווה.
התפקיד כולל חיים ייצוגיים במקדש, מתן ברכות וקמעות לעולי הרגל והשתתפות בטקסים במקדש. פעם בשנה, בחג הקומארי, יוצאת הקומארי ישובה על אפריון הנישא על ידי מתנדבים, למסע ברחובות העיר בה היא מתגוררת. פרט לחג זה הנמשך ימים ספורים, היא כמעט ולא יוצאת מהארמון. סיום התפקיד הוא בעת שהקומארי מקבלת את המחזור החודשי הראשון שלה, ואז היא חוזרת למשפחתה.
שלושת הקומארי הידועות הן הקומארי של בהקטפור, של לליטפור והקומארי המלכותית מקטמנדו המתגוררת בארמון "קומארי גאר" שליד כיכר דורבר (כיכר הארמון). מלבדן יש עוד קומארי במקדשים שונים בנפאל.
ילדות הקומארי, הכתרתן וגירושן
פירוש המילה "קומארי" בסנסקריט (השפה הקלאסית של הודו והעתיקה מבין שלל הלשונות שבה), היא "צעירה" או "בתולה". יש הנוטים לקרוא לה "האלה החיה". הילדות המשמשות לתפקיד ה"קומארי" נבחרות לפי חישובים אסטרולוגיים ובעיקר לפי סימני שלמות פיזית ונפשית. תהליך ההכתרה נמשך מספר שבועות, בהם נכנסת האלה בהדרגה לגופה של הילדה, על פי אמונתם של הנפאלים, ובכך מוגדרת ה"קומארי" כבעלת כוח לוחמני נשי. בתפקידה, תתגורר הילדה במקדש ובבידוד, ובכל יום ראשון תשב אל מול חלון גדול ופתוח להינדואיים בלבד, ובמבט עיניים נוקב אל העוברים ושבים, תועברנה הברכות שייזמנו לעצמם. על פי האמונה לכוח מבטה יש יכולת בלתי נלאית. הבידוד והסגפנות הכרחיים להעצמת קדושתה. מעטים יטפלו בה ויסעדו אותה בכל שנות תפקידה. הבידוד יכלול המעטת שיח, המעטת תנועה והמעטת פיתוח אינטראקציה חברתית. כל זאת כדי לשמור ולהעצים את כוחה וקדושתה. הנפאלים מאמינים שבילדה הנבחרת לתפקיד זה שוכנת רוחה של האלה טלג'ו. זוהי אלה בוגרת המחסלת שדים זכרים ואויבים המגלמת את מכלול תכונות ה"שאקטי". על פי האמונה, יש בה מחד את הכוח הנשי המכיל פריון וברכה ארצית ומאידך יש בה את הכוח הלוחם המכיל אגרסיביות ולוחמנות. הנפאלים יודעים לספר כי טלג'ו הייתה אשתו של שיווה (אחד האלים החשובים ביותר בהינדואיזם האחראי על הרס העולם באחרית הימים, ומתואר כיוגי (אדם העוסק ביוגה) סגפן היושב דרך קבע בהגות מדיטאטיבית). האגדה מספרת שהאלה טלג'ו ברחה מהמלך מאלה זאת משום כמיהתו המינית אליה ומתוך חשש שיהפוך את כוחה הלוחמני לאלה בעלת כוח של פריון, ובכך יבטל את בתוליה ויקטין את כוחה. הבתולין ואי קבלת המחזור בילדה המגלמת את תפקיד האלה השליחה, הם מקור החוזק והעוצמה. רק בגוף בתול, ללא מחזור וללא דימום יש יכולת להכיל אלה כה חזקה, על פי האמונה ולשמש בתפקיד השליחה המברכת.
בהגיעה של ילדת ה"קומארי" למקדש בערב קבלת התפקיד, מושיבים אותה במערומיה ועורכים לה טקס של טיהור פיזי ומחיקת העבר, מעין טרום לידה מחדש וקבלת רוח האלה לתוכה. בהמשך מולבשת הילדה בבגדי "קומארי" אדומים, המסמלים את האנרגיה המינית והיוצרת. בבוקר שאחרי, יוצאת ה"קומארי" המלכותית החדשה ממקדש טלג'ו וחוצה את הכיכר על שטיח לבן שנפרש במיוחד עבורה. הילדה תכהן בתפקידה עד להופעת הסימן הראשון של הטומאה – הדימום, המחזור החודשי. אז היא תועבר לפינת המשכן, יוסרו ממנה התכשיטים (שיועברו למכהנת הבאה), ומרגע זה ואילך היא תחזור לבית הוריה, ותהפוך לילדה ככל הילדות. היא תתחיל לחיות ללא ההגבלות כבעבר. היא אינה חייבת לשבת על הכס בדממה ולקבל קהל, היא לא צריכה לברך אף אחד ומותר לה לצאת ולשחק ולעשות ככל העולה על רוחה. קשיי ההתאקלמות לחיים החדשים מובילות את מרביתן לדיכאון, לנידוי חברתי ואף לקושי במציאת חתן, היות שהנפאלים מאמינים שבנות ה"קומארי" שסיימו את תפקידן עשויות להמיט על בעליהן אסון בגלל העוצמה שדבקה בהן בשנים בהן שימשו בתפקיד כה עוצמתי, ולכן רק בעלים עם תעצומות נפש יוכלו לחיות במחיצתן.
הקומארי בקטמנדו וסיפורי אגדות
יש הרבה סיפורי עם הקשורים לקומארי ולסיבה מדוע החליטו לקדש נערה, וסיפורים בנושא ממשיכים להכתב. אחד הסיפורים מספר על אלה נפאלית יפהפייה בשם טלג'ו (דורגא) שסייעה למלך מאלה להצליח בשלטונו עד שלילה אחד, כאשר שאל לעצותיה, השתלט עליו יצרו והוא תקף את האלה. האלה שהצליחה להימלט החליטה שהעם הנפאלי ראוי לעצותיה ולתבונתה אבל על מנת למנוע השנות מקרים כאלו היא תחזור בדמות ילדה קטנה שאינה מהווה פיתוי או גירוי מיני.
הילדות הנבחרות לתפקיד כקומארי, שייכות לבנות הנווארים, תושביו הקדומים של עמק קטמנדו, שדתם מאופיינת במיזוג בין הינדואיזם לבודהיזם.
במאה השלישית לספירה קיבלו הנווארים עליהם את עקרון המעמדות החברתיים, למרות האמונה השונה של הבודהיזם, בה אין מעמדות. בעבר התקיימו בשלושת ערי הממלכה הנוואריות הכתרות לקומארי: בעיר קטמנדו (בירת נפאל והעיר הגדולה ביותר במדינה), בעיר פטן ( הנחשבת לאחת הערים הגדולות בנפאל, והשוכנת בעמק קטמנדו דרומית לנהר בגמטי ) ובעיר בהקטפור (נקראת גם "עיר המאמינים" והממוקמת 12 ק"מ מזרחית לקטמנדו).
מעצם כוחה של עיר הבירה והחלשותן של הערים הנוספות בהקשרים לטקסים אלו, נחשבת הקומארי בקטמנדו לחשובה בין חברותיה מהערים האחרות ולמלכה מביניהן. חשיבותה הרבה מתוארת כך, היות שהנפאלים מאמינים שבגופה של הילדה הנבחרת שוכנת האלה טלג'ו, אשתו של שיווה, אשר בכוחותיה יודעת לחסל שדים זכרים ואויבים.
הקומארי בקטמנדו מבודדת מקהל המאמינים וחיה בבידוד כמעט מוחלט, לעומת הילדות-אלות קומארי בערים אחרות, שממלכתיותן מוכרת פחות, ואליהן מתאפשרת גישה, וניתן לשוחח איתן ולהעניק להן כבוד. הנפאלים אף מאמינים שישנן עוד אלות בגופן של בנות נוספות בתפקיד דומה לקומארי, ולכולן מכנה משותף – הן לעולם לא תהיינה בהריון.
אבן בוחן לבחירת הקומארי
המועמדת לתפקיד נבחרת תחילה לפי חישובים אסטרולוגיים אך היא חייבת להיות בעלת 32 סימנים של שלמות פיזית, לדוגמה: רגליים פרופורציונליות, ללא פלטפוס, ציפורניים נאות, כפות הידיים והרגליים רכות ומוצקות, גוף רחב בכתפיים וצר במותניים, איבר מין קטן ומעוצב, 40 שיניים לבנות, נאות וללא רווחים, והאיברים הבאים בהדמיה לחיות - ירכיים כשל אייל, חזה ולחיים כשל אריה, צוואר כקונכייה, ריסים כשל פרה ועוד. הילדה הנבחרת לתפקיד תהיה לכל היותר בת שנתיים עד שלוש, תידרש ממנה בגרות פיזית כמו למשל מספר השיניים, עמידה יציבה ואתלטית וביטחון בתנועתיות וכן עליה להפגין רוגע והיעדר פחד. השלב הבא יהיה השלב של כניסת האלה לגופה. יעברו כארבעה שבועות עד ליום ההכתרה אשר נקרא "הלילה השחור", בו מקריבים קורבנות המוניים והילדה המועמדת לתפקיד תידרש לעבור מבחן סופי. במבחן זה תידרש הילדה להיכנס להיכל התפילה בו תשהה בשנים הבאות, לעבור ללא פחד בין ראשי תאו כרותים ורצפה שטופת דם. בהגיעה למקדש מושיבים את הילדה במערומיה לפני הכהן, והוא עורך לה טקס טיהור ומחיקת העבר, מעין לידה מחדש לצורך קבלת רוח האלה לתוכה. בהמשך תולבש הילדה בבגדי קומארי בצבע אדום, אשר מסמלים את האנרגיה המינית והיוצרת. לפנות בוקר תצא הילדה הקומארי המוכתרת ממקדש טלג'ו ותחצה את הכיכר הסמוכה הישר אל משכנה הרשמי החדש.
שגרת חייה של הקומארי
בכל בוקר תולבש הילדה על ידי בעלת תפקיד מיוחדת לכך. יצמידו לה טיקה (סימון של העין השלישית) על המצח ויושיבו אותה על מושב מכובד. אסור לה לדבר. זהו דפוס התנהגות נוסף להעצמת הקדושה. מותר לה לסמן בתנועות ידיים וראש. סובביה נדרשים למלא אחר בקשותיה, היות שהיא אלה קדושה. איננה מתחנכת כשאר הילדים, שהרי הנפאלים מאמינים שאלה כקומארי יודעת הכל מעצם תפקידה זה, למעט מספר מקצועות בודדים, כגון אנגלית, חשבון ואף תרגול הכתיבה. שיעורים פרטיים אם כך ניתנים לה על ידי מורים שנבחרו בקפידה ומאושרים להגעה למקדש. כלל הצוות המטפל בקומארי אינם קוראים לה בשמה הפרטי, עוד דפוס התנהגותי להדגשת קדושתה ומעמדה המכובד. בכל יום נערכת קבלת קהל למשך כשלוש שעות. כל מי שמגיע לקבל ברכה מילדת הקומארי ינשק את כפות רגליה המונחות על מגש מתכת גדוש בפרחים, ויעניק לה מתנות. הקומארי איננה יוצאת למרחב הציבורי מחשש לזיהום וטומאה.
יציאתה למרחב הציבורי מותרת מספר פעמים מועט בשנה בלבד, ובאותם אירועים נושאים אותה על הידיים, או שמאפשרים לה ללכת רק על שטיחים לבנים שנפרסו מבעוד מועד, או שהיא מובלת על ידי כרכרה. מותר לה לאכול אוכל מיוחד ואסור לה לאכול שום ובצל, היות שהם עלולים לעורר בה ייצר מיני.
מקדושה לטומאה
הילדה תכהן בתפקידה כקומארי עד להופעת הסימן הראשון של הטומאה – הדימום, המחזור. תפקידה החל מגיל שלוש ועד גיל העשרה הראשונות. כעשר שנים של חיי קדושה. בין ליל ישתנה מעמדה. הפרידה מהתפקיד והפסקתו אינם סלחניים ואין בהם רחמים. מיום הדימום הילדה מועברת למשך ארבעה ימים לפינה במשכן, בהמשך יוסרו ממנה התכשיטים בעלי הערך אותם ענדה בגאון ובמסירות והם יונחו בהקפדה במקום בטוח, וימתינו לילדה הבאה בתפקיד זה. מרגע זה הופכת הקומארי לילדה רגילה. איננה קדושה יותר.
היא מנודה. אין הבנה לשיברון הלב והנפש שלה. היא הופכת מקדושה ומיוחדת לנחותה, מדממת ומסוכנת. אף על פי שמעתה היא פטורה מכל ההגבלות והתנאים שחלו עליה, כגון: ישיבה בדממה על הכס, קבלת קהל במועדים ידועים וללא שיקול דעתה, מתן ברכה למתפללים דרך מבט עיניה, איסור משחקים במרחב הציבורי, אכילה בשעות מיוחדות במהלך היום, חיי בידוד ואיסור כל מאמץ פיזי - מעתה והלאה הכל מותר לה, אך היא איננה יודעת כיצד לבצע את כל אלו. עליה ללמוד מחדש את הכללים עבור התפקיד החדש של הילדה הרגילה. ההתאקלמות והחזרה לשגרה המיטו אסון לא פעם על ילדות הקומארי. הן מפחידות את הציבור אשר מאמין שבגופן עדיין ישנו כוח בלתי נלאה ולכן הן נתפסות כמסוכנות לכל מי שבא עמהן במגע. בקרב בני נפאל רווחת האמונה שמי שמילאה את תפקיד הקומארי עשויה להמיט אסון על מי שינשא לה. חיי הפינוק להם הורגלו לצד העוצמה – מרחיקים ומאיימים על הסביבה. יש אפילו אמונה שגורסת כי בעת המשגל יוצאים נחשים מתוך איבר מינה ועלולים לבלוע את הבעל. מאמינים שרק גברים עם תעצומות נפש יכולים להתחתן איתן. תופעת העצב והדיכאון בחיים החדשים ואף התאבדויות, הם מאפיינים שכיחים של נערות ונשים שהיו קומארי בעברן.
מחלוקת
ב-3 ביולי 2007 שאג'אני שאקאיה, הקומארי מבאקטאפור, הודחה מתפקידה עקב ביקור בארצות הברית שנועד לקדם סרט דוקומנטרי בשם "האלות החיות". לטענת המבקרים, הביקור נגד את המסורת וחילל את תומתה. שבועיים מאוחר יותר נמסר כי היא לא תודח מתפקידה היות שהיא מתעתדת לעבור טקס טיהור, במטרה להתנקות מחטאים שאולי עברה במהלך המסע.
ואצלב יורצ'קה
ואצלב יורצ'קה (בצ'כית: Václav Jurečka; נולד ב-26 ביוני 1994 בצ'כיה) הוא כדורגלן צ'כי המשחק בעמדת החלוץ בקבוצת סלביה פראג (החל משנת 2022) מליגת העל הצ'כית ובנבחרת צ'כיה.
קריירת מועדונים
יורצ'קה החל את הקריירה המקצוענית שלו באופבה מהליגה הצ'כית השנייה. ב-1 ביולי 2014 הושאל לקולין מהליגה הצ'כית השנייה למשך חצי עונה, בה ערך 11 הופעות ליגה והבקיע שער אחד, ולאחריה חזר לאופבה. בתום עונת העפיל יורצ'קה עם אופבה לליגת העל הצ'כית. בסך הכל ערך יורצ'קה 141 הופעות ליגה באופבה, בהן הבקיע 28 שערים.
ב-6 בינואר 2020 חתם יורצ'קה בסלובצקו מליגת העל הצ'כית.. בסיום העונה, ביוני 2022 הוא חתם ב"סלביה פראג".
קריירה בינלאומית
ב-29 במרץ 2022 ערך יורצ'קה את הופעת הבכורה שלו בנבחרת צ'כיה, בתיקו 1-1 נגד נבחרת ויילס במשחק ידידות.
בניהו ברונר
הרב בניהו ברונר (נולד בתשכ"א, 1961) הוא נשיא ישיבת ההסדר צפת, אב בית דין לממונות ולגיור, דוקטור למקרא, ראש בית המדרש לבנים והמדרשה לבנות במכללה אקדמית צפת. ראש בית ההוראה של ארגון רבני 'צוהר', שימש בעבר כראש מיזם הנישואין של הארגון. שימש כשנה כראש מערך הגיור.
ביוגרפיה
נולד לזאב ונעמי. למד בבית הספר נצח ישראל בפתח תקווה, בישיבת נחלים ולאחר מכן, בין השנים תשל"ז–תשמ"ה, בישיבת מרכז הרב אצל הרב אברהם אלקנה כהנא שפירא. נסמך לרבנות, לרבנות עיר ולדיינות על ידי הרב מרדכי אליהו ורבו הרב שפירא. שירת בצה"ל בחיל השריון. למד לדיינות מספר שנים בכולל אברכים בפסגות.
בעל תואר ראשון במדעי הרוח מהאוניברסיטה הפתוחה, תואר שני במקרא מאוניברסיטת חיפה ודוקטורט למקרא בפקולטה למדעי הרוח באוניברסיטת זו. את עבודת הדוקטורט עשה בנושא "עבדים וגרים בסקטור הארמון ובסקטור המקדש", בהנחיית פרופ' גרשון גליל.
פעילות ציבורית והרבצת תורה
בשנת תשמ"ט הגיע לצפת, והקים שם את הגרעין התורני. לאחר מכן, בשנת תשנ"ז, ייסד את ישיבת ההסדר בעיר, בה הוא מכהן כנשיא עד היום.
התמנה גם כראש בית המדרש לבנים וכראש המדרשה לבנות במכללה האקדמית צפת. בעבר לימד במכללת שאנן ובמכללת אורות. כן לימד בחוג לטוענות רבניות באוניברסיטת בר-אילן ובמכללת אוהלו. שימש כמנחה ליהדות מטעם החמ"ד וכרב בתי הכנסת הלאומיים בקריית אתא.
כתב טור קבוע בעלון 'מגד ירחים' בהוצאת בית הרב קוק ופרסם מאמרים בכתב העת צהר. עד שנת תשס"ח השיב למאות תשובות באתר כיפה.
בתי דין לממונות ולגיור
הרב ברונר עומד בראש בית הדין לענייני ממונות 'גזית' בעיר צפת וכן אב בית דין לגיור בעיר חיפה. שימש במשך כשנתיים כראש כולל דיינות "כרמי משפט" ביישוב ענב.
ראש מערך הגיור
בינואר 2022 הודיע שר הדתות מתן כהנא כי המליץ לראש הממשלה נפתלי בנט למנות את הרב ברונר לממלא מקום ראש מערך הגיור במשרד ראש הממשלה. כעבור מספר ימים מונה הרב ברונר בידי ראש הממשלה לתפקיד. הוא ניאות לתפקיד זה על רקע בקשתו של הרב חיים דרוקמן. הוא המשיך בתפקידו גם תחת ראש הממשלה יאיר לפיד.
לאחר המינוי פורסם כי הרב הראשי לישראל, הרב דוד לאו, לא חותם על תעודות ההמרה של גיורים עליהן חתום הרב ברונר, ובוחן כל אחת ואחת מהן בפני עצמה. כתוצאה מכך נצטברו מאות תיקי גיור על שולחנו של הרב הראשי. כשנשאל על הנושא השיב הרב לאו כי הרב ברונר "מנסה לשנות כללים ולקבוע דברים", זאת בניגוד לקודמו בראשות מערך הגיור, הרב משה ולר, שהיה לדברי הרב לאו "דיין ירא שמים תלמיד חכם".
בינואר 2023 פקעה כהונתו של הרב ברונר כממלא מקום ראש מערך הגיור.
הקמת הגרעין התורני בצפת
מטרתו העיקרית הייתה כדי לחזק את צפת והגליל בתחומי חברה וחינוך. בעקבותיו הגיעו לצפת והאזור מאות משפחות ויחידים במהלך השנים, כשחלק נכבד מהם נשאר להכות שורשים במקום. רוב חברי הגרעין שהקים השתלבו במערכות החינוך הציוניות דתיות והשפיעו על רמתן ואיכותן.
כיום משתייכות לגרעין מעל מאה משפחות, כשהגרעין הצעיר מונה כ-40 משפחות מתוכן. הגרעין מסייע לחברי הקהילה במציאת תעסוקה, בפעילויות תרבותיות וחברתיות ומארגן שלל פרויקטים בעיר לרווחת התושבים. במהלך השנים הקים הגרעין התורני ישיבת הסדר, מדרשה לבנות, מרכז סיור והדרכה 'רוח צפת'.
משפחה
נשוי לאתי לבית גרטנברג, יועצת חינוכית, מורה בתיכון לבנות של רשת אמי"ת בצפת ומטפלת בשיטות שונות כגון קואוצ'ינג. לזוג שמונה ילדים.
עונת 2009/2010 בליגה הלאומית
עונת 2009/2010 בליגה הלאומית הייתה העונה ה-11 של הליגה הלאומית כליגה השנייה בחשיבותה בכדורגל בישראל. הליגה החלה ב-21 באוגוסט 2009 והסתיימה ב-15 במאי 2010.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה הוגדלה ל-16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר מכך, קוזזו הנקודות שצברו הקבוצות בחצי, והליגה חולקה ל-3 בתים: פלייאוף עליון (6 קבוצות), פלייאוף אמצעי (4 קבוצות) ופלייוף תחתון (6 קבוצות). העונה הסתיימה בניצחון של עירוני קריית שמונה שעלתה לעונת 2010/2011 לליגת העל לצד הפועל אשקלון. הפועל כפר סבא השתתפה במשחק המבחן נגד הפועל רמת גן ובעקבות הפסד נותרה בליגה השנייה.
הפועל ירושלים והפועל מרמורק ירדו לליגה השלישית. מכבי באר שבע השתתפה במשחק המבחן נגד מכבי השקמה/רמת חן ובעקבות הפסד נותרה בליגה השנייה.
אקקי מיקוצ'דזה (גאורגיה) מעירוני בת ים זכה בתואר מלך השערים של הליגה עם 18 כיבושים.
משחק המבחן לליגת העל
בסיום העונה התקיים משחק המבחן לליגה הבכירה כשהפועל רמת גן שסיימה במקום ה-14 בליגה הבכירה התמודדה מול הפועל כפר סבא שסיימה במקום השלישי בליגת המשנה. השיטה הייתה משחק אחד שנערך במגרש נייטרלי.
תוצאה: הפועל רמת גן ניצחה 1:0 ונשארה בליגת העל עונה נוספת.